Public procurement notice: Contract Notice
Published: 2024-02-21
Buyer: Belváros-Lipótváros Közterület-Felügyelet
Country: HU
Region: HU110
Contract type: Services
Procedure: Open procedure
CPV classification: 79710000: Security services
Submission deadline: 2024-03-04
Award criteria: quality, price

Technical requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) bekezdés h)–k) és m) pontjaiban foglalt kizáró okok bármelyike fennáll, vagy részéről a kizáró ok az eljárás során következett be.

A Kbt. 62. § (7) bekezdése alapján ajánlatkérő – az érintett ajánlattevő, alvállalkozó, alkalmasság igazolásában részt vevő szervezet nevének és címének (székhelyének, lakóhelyének) az eljárás tárgyának és azonosítójának, valamint a kizárás és a kizárt gazdasági szereplő erről való tudomásszerzése időpontjának megjelölésével – köteles tájékoztatni a Közbeszerzési Hatóságot a Kbt. 62. § (1) bekezdés i) és j) pontja szerinti kizárásról és a kizárás időpontjáról.

A Kbt. 114. § (2) bekezdése szerint az ajánlattevőnek az ajánlatában egyszerű nyilatkozatot kell benyújtania arról, hogy nem tartozik a jelen felhívásban előírt kizáró okok hatálya alá, valamint a Kbt. 62. § (1) bekezdés k) pont kb) alpontja tekintetében csatolni szükséges az ajánlattevő 321/2015. (X.30.) Korm. rendelet szerinti nyilatkozatot. Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha az ajánlattevő a 321/2015. (X.30.) Korm. rendelet 7. § szerint - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel. A 321/2015. (X.30.) Korm. rendelet 17. §-a alapján az ajánlattevő az alvállalkozója és adott esetben az alkalmasság igazolásában részt vevő más szervezet vonatkozásában nyilatkozatot nyújt be arról, hogy az érintett gazdasági szereplők vonatkozásában nem állnak fenn az eljárásban előírt kizáró okok.

Ajánlattevő, ennek az előírásnak úgy is eleget tehet, hogy megfelelő tartalommal kitöltve és cégszerűen aláírva csatolja az Ajánlati dokumentáció részét képező nyilatkozat-mintát.

A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós.

Az ajánlattevőnek az ajánlatában az ajánlat benyújtásakor nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési vagy koncessziós szerződés odaítélésére vonatkozó tilalom. Az ajánlatkérő köteles a közbeszerzési dokumentumokban erre a kötelezettségre utalni, ezért nyilatkozatmintát bocsát ajánlattevők rendelkezésére e tárgyban.

Öntisztázás
A Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére az ajánlattevő, részvételre jelentkező, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti –véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat vagy részvételi jelentkezés benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát.
Ha a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az alkalmassági nyilatkozattal / egységes európai közbeszerzési dokumentummal egyidejűleg köteles benyújtani.
Ajánlatkérő a tárgyi közbeszerzési eljárás esetében a benyújtott ajánlatokat a Kbt. 76. § (2) bekezdés c) pontjában rögzítetteknek megfelelően a „legjobb ár-érték arányt megjelenítő szempont” elve alapján értékeli és a legmagasabb pontszámot elérő, érvényes ajánlatot benyújtó ajánlattevőt hirdeti ki az eljárás nyertesének.
A megbízás konkrét tárgya Ajánlatkérő kezelésében lévő közterületek őrzés-védelmében való közreműködés, a Belváros-Lipótváros Közterület-felügyelet működésének járőr- és figyelőszolgálattal való segítése. A közbeszerzés tárgya továbbá a közreműködés a Belváros Lipótváros Közterület-felügyelet oszlopkezelői tevékenységének elvégzésében, valamint kerékbilincselési feladatainak ellátásában.

A kerületőri feladatokat a szerződéskötés napjától a következő létszámban és munkarendben látja el (induló létszám):

Hétfőtől – péntekig:
•	4 fő 8 órás gyalogos (08.00-16.00)
•	3 fő 8 órás gyalogos (14.00-22.00)
•	1 fő 12 órás gyalogos (8.00-20.00)
•	2 fő 12 órás gyalogos (19.00-07.00)
•	1 fő 12 órás gyalogos (20.00-08.00)
•	1 fő 15 órás gyalogos (16.00-07.00)
•	1 fő 24 órás gyalogos (07.00-07.00)
•	1 fő 24 órás kerékbilincses (08.00-08.00)

Hétvégén és ünnepnapon:
•	2 fő 8 órás gyalogos (10.00-18.00)
•	2 fő 8 órás gyalogos (14.00-22.00)
•	1 fő 12 órás gyalogos (08.00-20.00)
•	2 fő 12 órás gyalogos (19.00-07.00)
•	1 fő 12 órás gyalogos (20.00-08.00)
•	1 fő 15 órás gyalogos (16.00-07.00)
•	1 fő 24 órás gyalogos (07.00-07.00)
•	1 fő 24 órás kerékbilincse (08.00-08.00)

Az őrzési helyszíneken a kerületőri feladatok végrehajtásának konkrét, részletes leírását (őrutasítás) nyertes Ajánlattevő készíti, ami az Ajánlatkérő írásos jóváhagyásával válik hatályossá.

Induló (tervezett) éves óraszám: 65.000 óra/év

Időszakos, előre nem tervezett őrzési és kerületőri feladatok ellátására 6.630 óra/év keret áll rendelkezésre.

Ajánlatkérő a feladatot ellátók számára térítés nélkül gondoskodik a szociális szolgálati helyről és a feladat végzéséről szükséges berendezésekről. Ajánlatkérő a szolgálat ellátásához szükséges mértékű közüzemi szolgáltatásokat (elektromos energia, víz, fűtés, csatorna) térítésmentesen biztosítja a nyertes Ajánlattevő részére.

A részletes műszaki leírást a közbeszerzési dokumentumok részét képező műszaki leírás tartalmazza, melyek külön dokumentumként kerülnek felcsatolásra az EKR felületére.
Alkalmatlan az ajánlattevő, ha nem rendelkezik az ajánlattételi határidő lejártakor a személy és vagyonvédelmi tevékenység folytatására történő jogosultságot igazoló, a rendőrség által kiadott - a személy és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 5. § (1) bekezdésében meghatározott - érvényes működési engedéllyel.

Igazolás:
Csatolja a rendőrség által kiadott érvényes működési engedélyt.

Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg. A Kbt. 65. § (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. [Kbt. 65. § (9) bek.]
Az alkalmasság igazolása vonatkozásában a Kbt. 114. § (2) bekezdésében foglaltak az irányadóak, azaz a gazdasági szereplő, továbbá – amennyiben a gazdasági szereplő az alkalmassági követelményeknek való megfelelése igazolása érdekében más szervezet kapacitásaira támaszkodik – a kapacitásait rendelkezésre bocsátó szervezet csupán nyilatkozni köteles arról, hogy az általa igazolni kívánt alkalmassági követelmények teljesülnek. Ajánlattevő, ennek az előírásnak úgy tehet eleget, hogy megfelelő tartalommal kitölti az EKR-ben található nyilatkozatmintákat.

Az ajánlatkérő a Kbt. 69. § (4) bekezdése alapján az eljárás eredményéről szóló döntés meghozatalát megelőzően az értékelési szempontokra figyelemmel legkedvezőbbnek tekinthető ajánlattevő(ke)t megfelelő határidő tűzésével felhívja az alkalmassági követelmények tekintetében a közbeszerzési dokumentumokban előírt igazolások benyújtására.

Igazolás:
P.1. Ajánlattevő valamennyi, a számára pénzforgalmi számlát vezető pénzügyi intézménytől származó, az eljárást megindító felhívás feladásának napjánál nem régebbi nyilatkozata (attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak) arról, hogy a vizsgált időszakban volt-e a 2009. évi LXXXV. törvény 2. § 25. pontja szerinti egybefüggően 15 napot meghaladó sorba állítás; [Kbt. 65. § (1) a) és 321/2015. (X. 30.) Korm. rendelet 19. § (1) a)].
Csatolandó továbbá az igazolás a vizsgált időszakban megszüntetett pénzforgalmi számlákról is.

P.2. Ajánlattevő csatolja a 321/2015. (X. 30.) Korm. rendelet 19. § (1) bekezdés c) pontja értelmében AT (közös ajánlattétel esetén bármelyik közös ajánlattevő) cégszerűen aláírt az ajánlati felhívás feladását megelőző három, mérlegfordulónappal lezárt üzleti évre vonatkozó az - általános forgalmi adó nélkül számított - teljes árbevételéről szóló nyilatkozatát, attól függően, hogy az ajánlattevő mikor jött létre, illetve mikor kezdte meg tevékenységét, ha ezek az adatok rendelkezésre állnak.

P.3. Ajánlattevő csatolja a 321/2015. (X. 30.) Korm. rendelet 19. § (1) bekezdés b) pontja értelmében az ajánlattételi felhívás feladását megelőző három lezárt üzleti évre vonatkozó adózott eredményéről saját vagy jogelődje számviteli jogszabályok szerinti beszámolóját vagy annak meghatározott részét.

Amennyiben az ajánlatkérő által kért beszámolók a céginformációs szolgálat honlapján (11/2009. (IV. 28.) IRM-MeHVM-PM együttes rendelet 3. §-ában meghatározott internetes honlap) megismerhetők, a beszámolók adatait az ajánlatkérő ellenőrzi, és a beszámolók csatolása az ajánlatban nem szükséges.

Ha az ajánlattevő P.2. és P.3. pontja szerinti irattal azért nem rendelkezik, mert olyan jogi formában működik, amely tekintetében a nyilatkozat benyújtása nem lehetséges, az e ponttal kapcsolatban előírt alkalmassági követelmény és igazolási mód helyett bármely, az ajánlatkérő által megfelelőnek tekintett egyéb nyilatkozattal vagy dokumentummal igazolhatja pénzügyi és gazdasági alkalmasságát. Az érintett ajánlattevő kiegészítő tájékoztatás kérése során köteles alátámasztani, hogy olyan jogi formában működik, amely tekintetében az árbevételről szóló nyilatkozat benyújtása nem lehetséges és tájékoztatást kérni az e ponttal kapcsolatban előírt alkalmassági követelmény és igazolási mód helyett az alkalmasság igazolásának ajánlatkérő által elfogadott módjáról (321/2015. (X.30.) Korm. rend. 19. § (3) bek.).

A 321/2015. (X. 30.) Korm. rendelet 19. § (5) bekezdése értelmében, ha az ajánlattevő P.2. alkalmassági követelmény szerinti árbevételi adatot azért nem tudja az ajánlatkérő által előírt teljes időszakra vonatkozóan megadni, mert az időszak kezdete után kezdte meg működését, az alkalmasságát a működésének megkezdését követő időszakra vonatkozó árbevételi adattal jogosult igazolni. A később létrejött gazdasági szereplők vonatkozásában az ajánlatkérő nem határoz meg a minden ajánlattevő, illetve részvételre jelentkező tekintetében irányadótól eltérő árbevételi követelményt. 
Ajánlatkérő a 321/2015. (X. 30.) Korm. rendelet 19. § (2) bekezdése értelmében az eljárást megindító felhívásban köteles meghatározni a később létrejött gazdasági szereplőktől megkövetelt közbeszerzés tárgyából származó árbevétel mértékét, amennyiben a P.3. alkalmassági követelményben elvárt irattal azért nem rendelkezik ajánlattevő a teljes időszakban, mert az időszak kezdete után kezdte meg működését. A közbeszerzés tárgyából származó – általános forgalmi adó nélkül számított – árbevétele eléri vagy meghaladja: nettó 350 millió forint. 

Alkalmatlan az ajánlattevő, ha
P.1. az eljárást megindító felhívás feladásától visszafele számított 24 hónapban 15 napot meghaladó, a 2009. évi LXXXV. törvény 2. § 25. pontja szerinti sorba állítás fordult elő pénzforgalmi számláján (számláin), attól függően, hogy az ajánlattevő mikor jött létre, illetve mikor kezdte meg tevékenységét, ha ezek az adatok rendelkezésre állnak;
P.2. az eljárást megindító felhívás feladásának napját megelőző három, mérlegfordulónappal lezárt üzleti évben az - általános forgalmi adó nélkül számított - teljes árbevétele nem éri el összesen legalább az 350 millió forintot.
P.3. saját vagy jogelődje adózott eredménye az ajánlattételi felhívás feladásának napját megelőző utolsó három lezárt üzleti évben egynél több évben negatív volt.


Winner: Közbeszerzési Hatóság